Τα μαγικά πράγματα γίνονταν γιατί τα πολύχρωμα παιδιά, ήταν διαφορετικά από τα παιδιά της Νέας Πόλης. Είχαν μαγικές ικανότητες που ακόμα και αυτά δεν τις γνώριζαν. Ήξεραν πολλά πράγματα κι αυτό οφείλονταν και σ’ αυτούς που τα βοηθούσαν μέσα στο μαγικό Καπέλο.

Μέσα στο μεγάλο μαγικό Καπέλο, το Παράξενο του οποίου το χρώμα ήταν Πρασινο - Λαχανί, υπήρχαν και καμιά δεκαριά μεγάλοι, που τα βοηθούσαν ακούραστα κάθε μέρα κι όλη μέρα, όταν είχαν πολλές και δύσκολες δουλειές. Είχαν και περίεργα ονόματα: **Σαχρύ, Τσαλί, Νιαντώα, Λησνόμα, Γοσγιόρ, Λιωγγέβα, Νηλέε** και πάει λέγοντας. Τα ονόματά τους ήταν περίεργα, όχι γιατί τους βάφτισαν έτσι, αλλά, γιατί έτσι τους φώναζαν τα μικρά πολύχρωμα παιδιά μιας κι αυτά είχαν επίσης, περίεργα ονόματα: **Ζαχαρούλης, Νερένιος, Τρεχάλας, Τυρένιος, Κοκκινοφύκης, Θαλασσόφαντος, Αετοπέτης, Πεταλιδάκης, Χουχουλιάρης, Ζουζουνοπέτας, Χοχλίδης, Στάκωφ, Κοτσιφόλευκος και Λιονταρένιος.**

Μόνο μ’ αυτά τα ονόματα μπορούσαν να επικοινωνήσουν. Μια νεράιδα τους είχε δώσει αυτά τα ονόματα πολλά χρόνια πριν και τους είπε πως όλα θα αλλάξουν μόνο όταν λύσουν το μεγάλο μυστήριο που χρόνια τώρα ζητούσε τη λύση του και ήταν κρυμμένο μέσα στο μεγάλο μαγικό Καπέλο, το Παράξενο, που το χρώμα του ήταν Πρασινο - Λαχανί.

Διαβάζω το κείμενο και απαντώ στις ερωτήσεις:

* Πόσες παραγράφους έχει το κείμενο; **(απαντώ με ολοκληρωμένη πρόταση)**
* Δίνω ένα δικό μου τίτλο σε κάθε παράγραφο:
* Ποιος είχε δώσει τα περίεργα ονόματα και γιατί; **(απαντώ με ολοκληρωμένη πρόταση)**
* Κλίνω τα θηλυκά ουσιαστικά **η μέρα** και **η δουλειά**:

|  |  |  |  |
| --- | --- | --- | --- |
| Ενικός αριθμός | | | |
| Ονομαστική |  |  | |
| Γενική |  |  | |
| Αιτιατική |  |  | |
| Κλητική |  |  | |
| Πληθυντικός αριθμός | | |
| Ονομαστική |  |  |
| Γενική |  |  |
| Αιτιατική |  |  |
| Κλητική |  |  |

*Καλό διάβασμα!!!*